Aku wa Sonzai Shinai

2023ko Ryūsuke Hamaguchi japoniar zinema zuzendariaren film dramatikoa da.

 Sinopsia 

Takumi Tokiotik gertu dagoen herri batean bizi da, bere alaba gaztearekin, Hanarekin. Basoz inguratutako herria da, oreinentzako bidexka bat eta ur freskodun erreka bat dituena. Takumik herritarrentzako lan txikiak egiten igarotzen du eguna: egurra mozten du, errekatik ura hartzen du bertako jatetxekoek fideoak egos ditzaten, eta, oroitzen denean, alabaren bila joaten da eskolara. Herriko biztanleak lasai bizi dira, hiriko estres eta erritmo geldiezinetik aldenduta.

Gauzak aldatu egingo dira Tokioko enpresa batek herriko lur batzuk erosi ondoren. Enpresaren helburua glamping negozio bat muntatzea da, hiriko turista dirudunek kanpin esperientzia erosotasunez bizi dezaten. Enpresak bilera bat antolatuko du herriko biztanleekin, hitz egiteko, bizilagunen kezkak entzuteko, eta haiei proiektua azaltzeko. Bileran argi geldituko da, ordea, enpresak ez duela inongo intentziorik herritarren iradokizunei kasu egiteko, eta, gainera, proiektuak errekako ura kutsatuko duela.

 Aktoreak 
 Hitoshi Omika: Takumi
 Ryo Nishikawa: Hana
 Ryuji Kosaka: Takahashi
 Ayaka Shibutani: Mayuzumi
 Hazuki Kikuchi
 Hiroyuki Miura

 Erreferentziak 

 Kanpo estekak 

Kategoria:Japoniako film dramatikoak
Kategoria:Ingurumenari buruzko filmak
Kategoria:Japonierazko filmak